**JEDINICAMA LOKALNE SAMOUPRAVE/OPĆINE I GRADOVI S PODRUČJA BPŽ**

**STOŽERIMA JLS NA PODRUČJU BPŽ - svima**

Poštovani,

Nastavno na problematiku izdavanja propusnica iz nadležnosti lokalnih stožera CZ sukladno točki II. e Odluke o zabrani napuštanja mjesta prebivališta i stalnog boravka u RH, a slijedom brojnih upita s terena, kako od strane JLS tako i od građana, izvještavamo kako slijedi:

1)      Od Ravnateljstva CZ RH već ste dobili praktične upute za postupanje, a koje se odnose na zaprimanje zahtjeva i izdavanje propusnica online/elektroničkim putem pa molim da to maksimalno koristite

2)      Druga važna preporuka je da se, ako prva opcija nije moguća iz tehničkih razloga, kod izdavanja propusnica ne stvara gužva i redovi zbog izbjegavanja socijalnog kontakta pa molim da to organizirate na adekvatan način

3)      **Sa načelnikom PU BPŽ dogovoreno je da će policija u postupanju tolerirati napuštanje mjesta prebivališta radi svakodnevnih poljoprivrednih radova, poslova u stočarstvu u smislu skrbi o stoci odnosno domaćim životinjama i slične aktivnosti, ali sve u cilju minimiziranja kretanja i socijalnih kontakata, ali i omogućavanja funkcioniranja gospodarstva s posebnim naglaskom na poljoprivredu. Propusnice za takve situacije mogu se izdavati na tjedan dana, a ne svakodnevno gdje je u propusnici potrebno navesti točnu rutu kretanja odnosno odredište na koje se ide izvan mjesta prebivališta (mjesto gdje je farma ili slično).**

4)      U izdavanju propusnica iz točke 3) molim da vodite računa da ne dolazi do zloupotreba u smislu da se iste koriste i za druga kretanja osim namjenskih za koja su izdana.

5)      Sa PU BPŽ provjerili smo mogućnost za stanovnike u ruralnim sredinama kojima se propusnice dostavljaju mailom, a nemaju mogućnost printanja, propusnice u elektroničkom obliku na zaslonu mobitela biti će također prihvatljiva opcija policijskim službenicima.

6)      Povratak osoba koje su se stupanjem na snagu Odluke zatekle izvan mjesta prebivališta bit će omogućen u mjesto prebivališta bez propusnice (jednokratno).

7)      Sve daljnje upute s nacionalne razine u vezi režima propusnica bit će vam dostavljene i proslijeđene žurno.

S poštovanjem,